b'\n_START_ARTICLE_\nLinus Torvalds\n_START_SECTION_\nBiografija\n_START_PARAGRAPH_\nLinus je bil rojen na Finskem, star\xc5\xa1ema Anni in Nilsu Torvaldsu. Poimenovan je bil po Linusu Paulingu, ameri\xc5\xa1kemu nobelovemu nagrajencu za podro\xc4\x8dje kemije. Izobra\xc5\xbeeval se je na univerzi v Helsinkih v letih 1988\xe2\x80\x931996. Diplomiral je na podro\xc4\x8dju ra\xc4\x8dunalni\xc5\xa1tva, z diplomsko nalogo:\xc2\xa0\xc2\xbbLinux, prenosljivi operacijski sistem.\xc2\xab_NEWLINE_Linus je izdelal Linux kot \xc5\xa1tudentski projekt, za osnovo je vzel operacijski sistem Minix. Linus se je za\xc4\x8del ukvarjati s Commodore VIC-20, nato s Sinclair QL, leta 1990 pa je za\xc4\x8del uporabljati IBM PC._NEWLINE_Linus je poro\xc4\x8den z Tove Torvalds, s katero ima 3 h\xc4\x8dere: Patricio-Mirando, Danielo-Yolando in Celeste-Amando. Od leta 1996 do leta 2003 je delal v podjetju Transmeta. Od leta 2004 \xc5\xbeivi in dela v Portlandu, Oregon ZDA.'